Roccarainola

Roccarainola è nu comune 'e 7.250 cristiane da pruvincia 'e Napule.

Giugrafia
Sta 'into 'ntroterra 'e Napule, cumpreso na vota 'inta Terra 'e Lavoro, ogge è da pruvincia 'e Napule, e 'o cunfine cu 'e pruvincie 'e Avellino, Beneviento e Caserta.

'O cumune fa parte da Cummunetà muntana Partenio - Vallo 'e Lauro.

Storia
'A soja cunfigurazzione, è de primme anne do XIV seculo, quanno 'o feudatario Martino II mise 'nzieme abbascio 'o suojo cuntrollo 'e dduje feudi 'e Roccarainola e Fellino. 'Ncoppa chesto terrieno ce songo 'a tiempo assaje luntane 'e 4 centre abbetate 'e Roccarainola, Chiazza, Gargani e Sasso, e o quinto, chiammato Fellino cu Decreto Prefettizzio ô 1987 è stato fatto 'a nu vintennio pe' ll'istituto Autonomo Case Pupulare .Nu 'ntenzo sviluppo edilizzio, sta acceleranno 'a saldatura ntra tutte ll'abbetante.

'E primme traccie 'e ll'ommo 'ncopp'â sto terrieno songo do paleoliteco, cu 'e stazzioni preistoreche 'e Riparo 'e Fellino e da Gruotta 'e Roccarainola. 'E assaje manufatte se songo pure frammiente 'e ossa. Ma 'e fateche 'e na cava ha distruggiuto sto 'nterezzante monumiento dint"o 1975. Resta 'a Gruotta 'e Roccarainola addò se spera 'e ritruvà ate repierte. Do neoliteco 'o bronzo 'e repierte songo cchiù assaje, cu na nutevule presienza 'e cerameca.

Diventanno rumana, aroppa cità ha 'a storia 'e ll'Italia meridiunale vedenno assaje feudatarie. Do 1665 'o feudo 'e Roccarainola passa, 'nfine, 'a famiglia Mastrilli, cu Francesco e Marcello (fino 1706), Isabella (fino 1761), Mario (fino 1781) e urdemo Giuvanne fino 1806, anne addò venette abbulita 'a feudaletà 'a Giuseppe Bonaparte.

 Ati pruggette 

Categurìa:Comune da pruvincia 'e Napule